./data/phi0914/phi00127/phi0914.phi00127.perseus-lat2.xml
Titus Livius (Livy)
Itaque  colonos etiam maritimos, qui sacrosanctam vacationem dicebantur habere, dare       milites cogebant  quibus recusantibus edixere in diem certain ut quo       quisque iure vacationem haberet ad senatum deferret  ea die ad senatum hi populi venerunt: Ostiensis Alsiensis Antias       Anxurnas Minturnensis Sinuessanus, et ab supero mari Senensis  cum vacationes suas quisque populus recitaret, nullius, cum in Italia       hostis esset, praeter Antiatem Ostiensemque vacatio observata est; et earum       coloniarum iuniores iure iurando adacti supra dies triginta non pernoctaturos se            extra moenia coloniae suae, donec hostis in Italia esset